黃嘉雯與多年未見爸爸相認 即搞大型婚禮同賀
2024年04月24日 19:01
東網電視
更多新聞短片
前港姐冠軍黃嘉雯(Carmaney)於無綫劇集《逆天奇案2》演張雷女兒,二人在病床相認的場口,流出真摯的眼淚觸動人心,Carmaney受訪時直言喊戲難演繹:「因為要好短時間進入到個角色,呢場喊戲好靠自己幻想,因為角色轉折好大,咁多年都冇見過爸爸,但係一見面爸爸就為咗我擋槍,所以都好多事前準備功夫,我會寫低自己角色嘅成長背景,同埋導演都好好,會喺我耳邊講咗好多故事畀我聽,令到我更加入戲。」
首次與張雷合作,Carmaney表示雙方首次見面,對方已向她交流戲劇心得,更說:「手術室嗰場戲,我真係當咗佢係我爸爸,張雷前輩都話我哋喺劇中做父女,好似結咗緣咁!」至於問到結婚場口,Carmaney笑言:「雖然唔係第一次着婚紗拍劇,但今次個婚禮規模係好大型,劇組真係Book咗一個西貢嘅婚禮場地,仲好認真整晒人形紙牌,成個排場都好勁!」